Jakobi tänav

pisi|Jakobi tänav 54
Jakobi tänav (saksa keeles Jakobstraße) on tänav Tartu kesklinnas.
pisi|Endine Tartu Ülikooli kirik, Jakobi tänav 1
Tänav kulgeb üldiselt loodesse ja on 770 m pikk.Ekspresskataloog 2005, lk. 54. Tartu kaart mõõtkavas 1:22 000

Jakobi tänav algab Ülikooli tänavalt, jätkudes teisel pool seda Küütri tänavana, ning lõpeb Kreutzwaldi tänava ja Laulupeo puiestee ristis Tähtvere pargi servas, jätkudes Kreutzwaldi tänavana.

Jakobi tänavaga ristuvad Munga tänav (paremalt), Lutsu tänav (paremalt), Lai tänav (risti), K. E. von Baeri tänav (vasakult), Kroonuaia tänav (paremalt), Tähtvere tänav (paremalt), Veski tänav (vasakult) ja K. A. Hermanni tänav (vasakult).

Kõigil ristmikel on Jakobi peatänav, välja arvatud Laia tänava ristmikul, kus peatee kulgeb kirdesse Laiale tänavale ja loodesse mööda Jakobi tänavat, ning Ülikooli tänava suhtes.

Jakobi tänaval asuvad Tartu Ülikooli filosoofiateaduskonna hoone (Tartu Ülikooli vana keemiahoone; Jakobi 2) ja Tartu Katoliku Hariduskeskuse Jakobi tänava õppehoone, nn Agathe maja (Jakobi 41).

 Galerii 

 Ajalugu 
Tänav sai nime Jakobi kiriku järgi, mis paiknes ajaloolise Tartu linnamüüri Jakobi värava juures. Jakobi ja Laia tänava nurgal asusid ka  Tartu Püha Katariina klooster ja Tartu Püha Katariina kirikJüri Kivimäe, Kõrgema kooli eelloost Tartus. Jesuiitide koolitegevusest, TRÜ: Tartu Riiklik Ülikool : EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr. 35, 3 detsember 1971 Baltisaksa uurija Richard Otto versiooni järgi kasutas Katariina klooster esialgu töötavat Jakobi kirikut, mis alles 15. sajandil liideti kloostriga ja sai uue kaitsepühaku järgi nimetuseKaur Alttoa, Kloostritest keskaegses Tartus, Ajalooline Ajakiri, 2008, 4 (126), lk 295–316. Algselt kandis praegune Jakobi tänav osalt Küütri, osalt Kooli (1583. asutatud jesuiitide gümnaasiumi järgi) ning osalt Jakobi (platea Sancti Jacobi) nime. 

Jakobi ja Lutsu tänava vaheline ala asub Tartu kolme suure kiriku vahel ning omal ajal oli siit hõlbus minna nii Jaani kirikusse, ülikooli peahoone asukohas paiknenud Maarja kirikusse kui ka Toomemäele toomkirikusse. "See on nii keskne koht, et arvatavasti võis siin elada jõukam rahvas"Maarit Stepanov, Tartu parkla all oli peidus põhjasõjaeelne maailm, novaator.err.ee, 26.01.2021. 

1821. aastal ehitati Jakobi 5 krundile Tartu Ülikooli maneeži kivihoone, mis 1920ndail ehitati ümber võimlaks. Hoone põles sõjas ära ja vanadele alusmüüridele ehitati kehakultuuriteaduskonna õppehoone.Varje Sootak, Tartu Ülikooli ajalooline hoonestu, Universitas Tartuensis: Tartu Ülikooli ajaleht, nr. 17, 3 mai 2002, lk 5

Hiljem oli nüüdse Jakobi mõne osa nimi Väike-Maarja ja Suur-Maarja (kunagise Maarja kiriku järgi) Seoses Tartu Ülikooli 300. aastapäevaga 1932. aastal nimetati tänav (koos Küütri tänava ja praeguse Laulupeo puiesteega) ümber Gustav Adolfi tänavaks ülikooli rajaja, Rootsi kuninga Gustav Adolfi järgi. Nõukogude ajal (14. oktoobrist 1949  1.septembrini 1989) oli see Viktor Kingissepa tänav. 

Jakobi 4 hoones tegutses 1922–1940 Eesti Karskusliit.

Gustav-Adolfi tänav 10 asus Tartu kino „Ateen" hoone.

Eesti taasiseseisvumisega seoses Jakobi tänava nimi taastati.Aili Raendi "Isikunimelised tänavad Tartus" Tln: Eesti Raamat, 1987, lk 28-29

Vaata ka
 Toome pood

 Viited 

Kirjandus
 Aili Raendi "Isikunimelised tänavad Tartus" Tln: Eesti Raamat, 1987, lk 28-29
Välislingid
Maarit Stepanov, Tartu parkla all oli peidus põhjasõjaeelne maailm, novaator.err.ee, 26.01.2021
Kategooria:Tartu tänavad
Kategooria:Kesklinn (Tartu)